open-index/open-wikipedia-markdown huggingface dataset:
সাহল আল-তুস্তারি

**সাহল আল-তুস্তারি** (    ) বা **সাহল শুশতারি** (    ) যার পুরো নাম আবু মুহাম্মদ সাহল ইবন আবদুল্লাহ। তিনি  একজন ফার্সি সুন্নি মুসলিম পণ্ডিত এবং প্রাথমিক ধ্রুপদী সুফি মরমী ছিলেন। তিনি ৮১৮ সালে (২০৩ হিজরি) জন্মগ্রহণ করেন এবং ৮৯৬ সালে (২৮৩ হিজরি) মারা যান।  তিনি সালিমিয়া নামে একটি ইসলামি ধর্মতাত্ত্বিক দল প্রতিষ্ঠা করেন। দলটির নাম তার শিষ্য মুহাম্মদ ইবন সালিমের নামে রাখা হয়।

তুস্তারি তার বিতর্কিত দাবির জন্য সবচেয়ে বিখ্যাত যে তিনি বলতেন, “আমি সৃষ্টির জন্য আল্লাহর প্রমাণ এবং আমার সময়ের সাধুদের (আউলিয়া) জন্য একটি প্রমাণ।” তিনি কুরয়ানেরে তাফসির লিখেছেন।

## জীবনী ও রচনা
সাহল আল-তুস্তারি আব্বাসীয় খিলাফতের স্বর্ণযুগে বর্তমানে দক্ষিণ-পশ্চিম ইরানের খুজেস্তান প্রদেশে অবস্থিত দুর্গ নগরী তুস্তার (আরবি) বা শুশতার (ফারসি) তে জন্মগ্রহণ করেন।

ছোটবেলা থেকেই তিনি কঠোর জীবনযাপন করতেন। তিনি প্রায়ই রোজা রাখতেন। তিনি কুরআন ও হাদিস পড়তেন। তিনি তওবা (অনুতাপ) করতেন। সবচেয়ে বেশি তিনি আল্লাহর জিকির (স্মরণ) করতেন। এর ফলে তিনি আল্লাহর সঙ্গে গভীর সম্পর্ক গড়ে তোলেন। তিনি নিজেকে আল্লাহর বিশেষ বন্ধু এবং মনোনীত ব্যক্তি মনে করতেন।

তুস্তারি কিছু সময়ের জন্য সুফি সাধক যুননুন মিসরি নির্দেশনায় ছিলেন। পরে তিনি সুফি সাধক মনসুর আল-হাল্লাজের প্রথম শিক্ষকদের একজন হন।

তুস্তারি যখন হাদিসের ইসলামী পণ্ডিতদের ( আবু দাউদ ) সাথে দেখা করেন, তখন তিনি বলেন, "হে আবু দাউদ, আমি আপনার কাছ থেকে কিছু চাই।" তিনি বলেন, "এটা কী?" সাহল বলেন, "একটি শর্তে যে আপনি বলবেন যে সম্ভব হলে আপনি তা পূরণ করবেন।" আবু দাউদ হ্যাঁ উত্তর দেন। সাহল বলেন, “তোমার জিভ বের করো, যা দিয়ে তুমি নবীর হাদিস বলেছ। আমি তা চুমু দিতে চাই।” আবু দাউদ রাজি হন এবং সাহল তার জিভ চুমু দেন। এটি দেখায় প্রথম দিকের হাদিস পণ্ডিত ও সুফিদের কাছাকাছি সম্পর্ক ভালো ছিল।

এই  প্রাথমিক যুগে সুফিরা  যখন বাগদাদে প্রতিষ্ঠিত হচ্ছিলেন তখন তুসতারী দক্ষিণ-পশ্চিম ইরানে ছিলেন। আল-তিরমিধি মধ্য এশিয়ায় ছিলেন। আর মালামাতিয়ারা অন্য জায়গায় অবস্থান করছিল। হানাবিলার প্রধান নেতা আল-বারবাহারি তুসতারীর শিষ্য ছিলেন।

তাফসিরবিদ ও ইসলামি পণ্ডিত তুস্তারি বিশ্বাস করতেন যে কুরআনে বহুমাত্রিক অর্থ রয়েছে। এর মধ্যে বাইরের (জাহির) এবং ভেতরের (বাতিন) অর্থ রয়েছে। তিনি নবীর একটি কথার অর্থ ব্যাখ্যা করেন: “আমি তিনি এবং তিনি আমি, তবে আমি আমি এবং তিনি তিনি।” তিনি বলেন, এটি সাধকের হৃদয়ে মিলন ও উপলব্ধির রহস্য জাগায়। এটিকে ‘সির’ বা ‘হৃদয়’ বলা হয়। তিনি জিকিরকে তাত্ত্বিক ভিত্তি দেন। তিনি বলতেন, শেষ পর্যন্ত বোঝা যায় যে জিকিরের আসল কারিগর মুমিন নয়, বরং আল্লাহ নিজে। আল্লাহ মুমিনের হৃদয়ে নিজেকে স্মরণ করেন। এই বোধ মুমিনকে আল্লাহর উপর পূর্ণ ভরসার দিকে নিয়ে যায়।
### বই
* 
## উক্তি
* "আমি সৃষ্টির জন্য ঈশ্বরের প্রমাণ এবং আমার সময়ের ওলী (আউলিয়া)দের জন্য আমি একটি প্রমাণ" 
* "খাদ্য কী?" জিজ্ঞাসা করা হলে তুস্তারি উত্তর দেন: "খাদ্য হল জীবন্ত সত্তার চিন্তা।"
* "যে ঘুম থেকে উঠে কী খাবে এই চিন্তায়, তাকে এড়িয়ে চল!"
* "যদি কেউ এক মুহূর্তের জন্যও ঈশ্বরের দিক থেকে চোখ ফিরিয়ে নেয়, তাহলে সে সারা জীবন কখনও সঠিক পথ পাবে না।

## তথ্যসূত্র

## গ্রন্থপঞ্জি
* 
* 
* 

## বহিঃসংযোগ

* আল-তুস্তারি: শায়খ জিব্রিল হাদ্দাদ রচিত একটি সংক্ষিপ্ত জীবনী

বিষয়শ্রেণী:৯ম শতাব্দীর ইরানি ব্যক্তি
বিষয়শ্রেণী:৮৯৬-এ মৃত্যু
বিষয়শ্রেণী:৮১০-এর দশকে জন্ম
বিষয়শ্রেণী:ইরানি সুফি
বিষয়শ্রেণী:সুফী অতীন্দ্রিয়বাদী
সাইপ্রিয়া দেবা

**সাইপ্রিয়া দেবা** একজন ভারতীয় অভিনেত্রী যিনি মূলত তামিল সিনেমায় অভিনয় করেন।  এছাড়াও তিনি মালয়ালম চলচ্চিত্রেও অভিনয় করেছেন।

## কর্মজীবন
সাইপ্রিয়া দেবার পরিবার প্রায় এক শতাব্দী ধরে ব্যাবসায়িক ক্ষেত্রে চলচ্চিত্র জগতের সাথে যুক্ত রয়েছে। তার প্রপিতামহ প্রথম বিনোদন জগতের সাথে যুক্ত হয়ে কাজ করতে শুরু করেছিলেন। তার দাদা ভিএম পরমাসিভা মুদালিয়ার মিন্টে *শ্রী মুরুগান টকিজ* নামক ততকালীন চলচ্চিত্র প্রেক্ষাগৃহের মালিক ছিলেন। 

অভিনয় জগতে আসার আগে সাইপ্রিয়া একজন মডেল হিসাবে তার কর্মজীবন শুরু করেছিলেন।   তিনি ২০১৭ সালে *পি. ভাসু* পরিচালিত তামিল ছবি *শিবলিঙ্গা* -এর মাধ্যমে তার অভিনয় জগতে আত্মপ্রকাশ করেন।  *শিবলিঙ্গা* -তে সাইপ্রিয়ার অভিনীত চরিত্রের নাম ছিল সঙ্গীতা।

*শিবলিঙ্গা* ছবিটি প্রেক্ষাগৃহে মুক্তি পাওয়ার পরি তিনি মালয়ালম চলচ্চিত্র *এন্টে উমন্তে পেরু* -তে অভিনয় করার সুযোগ পান। এই চলচ্চিত্রে তিনি সাইনাবা চরিত্রে অভিনয় করেন। *এন্টে উমন্তে পেরু* ২০১৮ সালে কেরালার প্রেক্ষাগৃহে মুক্তি পায়। *এন্টে উমন্তে পেরু* -এর মাধ্যমে সাইপ্রিয়া মালয়ালম চলচ্চিত্র জগতে আত্মপ্রকাশ করেন এবং পরিচিতি পান।

স্বল্পকালের বিরতির পর ২০২২ সালে সাইপ্রিয়ার অভিনীত আরেক তামিল চলচ্চিত্র *ইউথা সাথাম* তামিলনাড়ু রাজ্যের প্রেক্ষাগৃহে মুক্তি পায়। এই চলচ্চিত্রে তার অভিনীত চরিত্রের নাম ছিল রাঘবী।

এম আর মাধবন পরিচালিত, ২০২৩ সালে মুক্তিপ্রাপ্ত *ডাইনোসর* নামক তামিল চলচ্চিত্রে সাইপ্রিয়া দীপা নামক চরিত্রে অভিনয় করেন।  সাইপ্রিয়া দেবাকে সম্প্রতি দেখা গিয়েছিল ২০২৪ সালে মুক্তিপ্রাপ্ত তামিল চলচ্চিত্র *পাম্বাত্তম* -এ যেখানে তিনি নাগামতি নামক চরিত্রের ভূমিকা পালন করেছিলেন।

তার আরো জনপ্রিয় চলচ্চিত্রের মধ্যে রয়েছে *মেদুম বা আরুগিল বা* যেখানে তিনি একটি ছোট ভূমিকায় অভিনয় করেছিলেন। সাইপ্রিয়া ডিজিটাল গনমাধ্যমে বেশ স্বক্রিয় এবং তার অনুরাগীদের সাথে নিয়মিত যোগাযোগ রাখেন।

## চলচ্চিত্র তালিকা

* *দ্রষ্টব্য: সমস্ত চলচ্চিত্র তামিল ভাষায়, যদি না অন্যথায় উল্লেখ করা হয়।*

## তথ্যসূত্র

বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:চেন্নাইয়ের নারী মডেল
বিষয়শ্রেণী:চেন্নাইয়ের অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৯৪-এ জন্ম
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
ডি'আর্সি ম্যাকক্রিয়া

**এডওয়ার্ড ডি'আর্সি ম্যাকক্রিয়া** (৭ ফেব্রুয়ারি ১৮৯৬ - ২২ ডিসেম্বর ১৯৪০) ছিলেন একজন আইরিশ টেনিস খেলোয়াড়।  তিনি ১৯২৪ সালের গ্রীষ্মকালীন অলিম্পিকে মিশ্র দ্বৈত, পুরুষদের একক এবং পুরুষদের দ্বৈত প্রতিযোগিতায় অংশগ্রহণ করেছিলেন।  তিনি ১৯১৯ থেকে ১৯২৮ সাল পর্যন্ত সক্রিয় ছিলেন এবং ১০টি ক্যারিয়ার একক ফাইনালে প্রতিদ্বন্দ্বিতা করেছিলেন এবং ৮টি শিরোপা জিতেছিলেন।  দ্বিতীয় বিশ্বযুদ্ধের সময় তিনি মারা যান। 
## তথ্যসূত্র

বিষয়শ্রেণী:১৮৯৬-এ জন্ম
বিষয়শ্রেণী:১৯৪০-এ মৃত্যু
বিষয়শ্রেণী:ডাবলিন শহরের টেনিস খেলোয়াড়
বিষয়শ্রেণী:আয়ারল্যান্ডের অলিম্পিক টেনিস খেলোয়াড়
বিষয়শ্রেণী:দ্বিতীয় বিশ্বযুদ্ধে নিহত ব্রিটিশ বেসামরিক নাগরিক
বিষয়শ্রেণী:ট্রিনিটি কলেজ ডাবলিনের প্রাক্তন শিক্ষার্থী
বিষয়শ্রেণী:রয়্যাল কলেজ অফ সার্জনস ইন আয়ারল্যান্ডের ফেলো
বিষয়শ্রেণী:ম্যানচেস্টার বিশ্ববিদ্যালয়ের শিক্ষাবিদ
বিষয়শ্রেণী:১৯২৪ গ্রীষ্মকালীন অলিম্পিকের টেনিস খেলোয়াড়
বিষয়শ্রেণী:২০শ শতাব্দীর আইরিশ শল্য চিকিৎসক
বিষয়শ্রেণী:আইরিশ পুরুষ টেনিস খেলোয়াড়
বিষয়শ্রেণী:দ্য ব্লিটজ期间 জার্মান বিমান হামলায় নিহত
বিষয়শ্রেণী:দ্বিতীয় বিশ্বযুদ্ধে নিহত আইরিশ বেসামরিক নাগরিক
বিষয়শ্রেণী:২০শ শতাব্দীর আইরিশ চিকিৎসক
বিষয়শ্রেণী:আইরিশ ফ্রি স্টেটের ক্রীড়াবিদ
বিষয়শ্রেণী:ব্রিটিশ পুরুষ টেনিস খেলোয়াড়
বিষয়শ্রেণী:ম্যানচেস্টার_বিশ্ববিদ্যালয়ের_শিক্ষায়তনিক
মানেশা চ্যাটার্জি

**মানেশা চ্যাটার্জি** একজন ভারতীয় অভিনেত্রী যিনি হিন্দি, তেলুগু, তামিল এবং ওড়িয়া টিভি অনুষ্ঠান এবং চলচ্চিত্রে তার কাজের জন্য পরিচিত।

তিনি *ওয়ার্ল্ড কাপ ২০১১* (২০০৯) নামক চলচ্চিত্রের মাধ্যমে হিন্দিভাষী চলচ্চিত্র জগতে আত্মপ্রকাশ করেন। তিনি এই চলচ্চিত্রের মূল চরিত্রে অভিনয় করেছিলেন। এরপর তিনি বছরের দ্বিতীয় সর্বোচ্চ আয়কারী ছবি ওয়ান্টেড (২০০৯) -এ জনৈক কমিশনারের মেয়ের চরিত্রে অভিনয় করেছিলেন।

তিনি মূলত তামিল চলচ্চিত্র জগতে কাজ করেছেন। মানেশা *ওয়ার্ল্ড কাপ ২০১১* এবং *থাম্বিভুদাইয়ান* সহ জনপ্রিয় সিনেমাগুলিতে অভিনয় করেছেন।

মানেশা ২০১৭ সালে মুক্তিপ্রাপ্ত *সীতা রামা এনকা বাহাঘরা কালী জুগারে* নামক ওডিয়া  চলচ্চিত্রে অভিনয় করেন। সেই একই বছরে তার অভিনীত *সীতামুলা কল্যাণম চুথামু রারান্দি*  নামক তেলুগু চলচ্চিত্র প্রেক্ষাগৃহে মুক্তি পায়। 

## জীবনের প্রথমার্ধ
মানেশা চ্যাটার্জির জন্ম ১৯৮৮ সালের ৩০ আগস্ট। তিনি পূর্ব ভারতের প্রানকেন্দ্র কলকাতা শহরে জন্মগ্রহণ করেন। তিনি মুম্বাইয়ের স্কুলে পড়াশোনা করেন এবং মিঠিবাই কলেজ থেকে স্নাতক হন, যেখানে তিনি ফ্যাশন ডিজাইনের প্রশিক্ষন নিয়েছিলেন। ইনস্টাগ্রামে তার ১,৬০০ জন ফলোয়ার রয়েছে।

## কর্মজীবন
২০০৯ সালে, মানেশা *থামবিভুদায়ান*  চলচ্চিত্রে অভিনয় করেন, যেখানে তার সাথে আদিত্য আনবু, নিঝলগাল রবি, চারু হাসান, এবং কাধল ধান্দাপানি ইত্যাদি প্রমুখ অভিনেতা-অভিনেত্রীরা কাজ করেন। ছবিটি পরিচালনা করেছিলেন রাজা মহেশ।

একই বছর, মানেশা তার প্রথম হিন্দি ছবি, *ওয়ার্ল্ড কাপ ২০১১*,-তে অভিনয় করেন, যা নবাগত পরিচালক রবি কাপুর পরিচালিত একটি ক্রীড়া ও অপরাধমূলক হিন্দী ভাষার চলচ্চিত্র। রবি কাপুর এবং মানেশা চ্যাটার্জিকে এই চলচ্চিত্রের প্রধান চরিত্রে অভিনয় করার জন্য বেছে নেওয়া হয়েছিল। এক বছরের বিরতির পর, মানেশা সান টিভিতে সম্প্রচারিত তামিল ধারাবাহিক *শক্তি*-তে যোগ দেন। এই সিরিয়ালটি ছিল *দিল সে দি দুয়া সৌভাগ্যবতী ভব?* নামক একটি হিন্দি ধারাবাহিকের তামিল পুনর্নির্মান । অনুষ্ঠানটি জুন ২০১৪ থেকে মার্চ ২০১৫ পর্যন্ত মোট ২০৫টি পর্বে সম্প্রচারিত হয়েছিল।

২০১৫ সালে, মানেশা চ্যাটার্জি দুটি সিনেমায় অভিনয় করেছিলেন, যাদের মধ্যে একটি ছিল তেলুগু চলচ্চিত্র *উদ্যানভানাম ২*  এবং আরেকটি হল তামিল চলচ্চিত্র, *চা কাদাই বেঞ্চ*।

২০১৬ সালে, তিনি আরও দুটি তেলুগু সিনেমাতে অভিনয় করেন। তিনি *আঁথুলেনি প্রেমা* এবং *সীতা রামা এনকা বাহাঘরা কালী জুগারে* নামক ওড়িয়া চলচ্চিত্রে অভিনয়ের জন্য চুক্তিবদ্ধ হন।  ২০১৭ সালে, তার প্রথম ওড়িয়া সিনেমা *সীতা রামা এনকা বাহাঘরা কালী যুগরে* মুক্তি পায়।  এই চলচ্চিত্রে তার সহ-অভিনেতা ছিলেন সব্যসাচী মিশ্র। মানেশা চলচ্চিত্রের মুখ্য ভূমিকায় অভিনয় করেছিলেন।

*সিতারামুল কল্যাণম চুথামু রারান্দি* চলচ্চিত্রের তেলুগু সংস্করণটি বর্তমানে নির্মানের পর্যায়ে রয়েছে রয়েছে। ২০১৮ সালে, মানেশা ভারতের প্রথম কিশোর ফ্যান্টাসি চলচ্চিত্র, *১৯৭৮ আ টিন নাইট আউট* -এর সহ-প্রযোজক হন। 

## তথ্যচিত্র

বিষয়শ্রেণী:১৯৯০-এ জন্ম
বিষয়শ্রেণী:কলকাতার অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:মুম্বইয়ের অভিনেত্রী
লক্ষ্মী ডেভি

**লক্ষ্মী ডেভি** ওরফে লক্ষ্মী দেবী একজন আমেরিকান অভিনেত্রী এবং চিত্রনাট্যকার যিনি ইংরেজি, তামিল এবং মালায়ালাম ইত্যাদি বিবিধ  ভাষাভাষীর চলচ্চিত্রে অভিনয় করেছেন। ২০২১ সালে তিনি তার *হোয়েন দ্য মিউজিক চেঞ্জেস* ছবির জন্য সেরা পরিচালক হিসাবে সম্মানীয় রেমি পুরস্কার জিতেছিলেন। তিনি তামিল ছবি *মাসালা পদম* -এর মাধ্যমে  চিত্রনাট্য লেখিকা হিসাবে কাজ শুরু করেছিলেন। এই চলচ্চিত্রে তিনি প্রধান ভূমিকায় অভিনয় করেছিলেন। একজন নাট্য শিল্পী এবং মডেল হিসেবে তার কর্মজীবন শুরু করার পর তিনি আনন্দ চক্রবর্তী পরিচালিত *নীল গাভানি সেল্লাথে* (২০১০) ছবিতে তার প্রথম প্রধান ভূমিকায় অভিনয় করেন।

চলচ্চিত্রে অভিনয়ের পাশাপাশি, তিনি মার্কিন যুক্তরাষ্ট্রে ফিডি টকিজ নামে একটি চলচ্চিত্র প্রযোজনা সংস্থাটির অধ্যক্ষা।

## ব্যক্তিগত জীবন
ডেভি নিউ ইয়র্কের একটি শিক্ষিত এবং সচ্ছল পরিবারে জন্মগ্রহণ করেন। তিনি তার জীবনের বেশিরভাগ সময় নিউ ইয়র্কেই কাটিয়েছেন। তার মা একজন নেফ্রোলজিস্ট(স্নায়ূ বিশেষজ্ঞ) এবং বাবা একজন ভ্রমণকাহিনী লেখক। তারা ভারতের তিরুবনন্তপুরমে একটি হাসপাতাল পরিচালনা করেন।  ডেভি তার প্রাথমিক শিক্ষা নিউ ইয়র্কে সম্পন্ন করেন  এবং ভারতের মেডিকেল স্কুলে উচ্চশিক্ষা সম্পন্ন করেন। এই সময়কালে তিনি মডেলিং, নৃত্য এবং নাটক বিষয়ে পড়াশোনা করেন ও প্রশিক্ষন নেন।  ডেভি একজন প্রশিক্ষিত ডাক্তার এবং মেডিকেল কলেজে পড়ার সময়ই তিনি অভিনয় করতে শুরু করেছিলেন। 

## কর্মজীবন
লক্ষ্মী তার অভিনয় জীবন শুরু করেছিলেন আনন্দ চক্রবর্তী পরিচালিত *নীল গাভানি সেল্লাথে* চলচ্চিত্রের মাধ্যমে, যেখানে তিনি প্রধান চরিত্রে অভিনয় করেছিলেন।  পরবর্তীতে তিনি *সিনেমা কোম্পানি* চলচ্চিত্রে অভিনয় করে সমালোচকদের দ্বারা প্রশংসিত হন। লক্ষ্মী তামিল ভাষার  কৌতুকমূলক রোমাঞ্চ ছবি *মাসালা পদম* -এ তার চরিত্রের জন্য পরিচিত। এছাড়াও তিনি অসংখ্য দক্ষিণ ভারতীয় ছবিতে অভিনয় করেন। 

২০১৭ সালে, ডেভি নিউ ইয়র্ক শহরে তার নিজস্ব প্রযোজনা সংস্থা ফিডি টকিজ প্রতিষ্ঠা করেন এবং *ডরো মত* নামের একটি স্বল্পদৈর্ঘ্য চলচ্চিত্রের মাধ্যমে পরিচালক হিসাবে আত্মপ্রকাশ করেন। এই চলচ্চিত্রে তিনি মুখ্য ভূমিকায় অভিনয় করেছিলেন। ছবিটি একাধিক আন্তর্জাতিক চলচ্চিত্র উৎসবে প্রদর্শিত হয়েছিল এবং বেশ কয়েকটি পুরস্কার জিতেছিল। তিনি ২০২০ সালে ফিডি টকিজ এবং অভিনেতা-পরিচালক জন টার্টুরো প্রযোজিত *হোয়েন দ্য মিউজিক চেঞ্জেস* চলচ্চিত্রের মাধ্যমে একজন চলচ্চিত্র পরিচালক হিসেবে তার কর্মজীবন শুরু করেন। 

## চলচ্চিত্র তালিকা

## তথ্যসূত্র

বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় বংশোদ্ভূত মার্কিন অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতে মার্কিন প্রবাসী অভিনেত্রী
বিষয়শ্রেণী:মালয়ালি বংশোদ্ভূত মার্কিন ব্যক্তি
ফারহিন

**ফারহিন প্রভাকর** () একজন ভারতীয় অভিনেত্রী, যিনি হিন্দি, কন্নড় এবং তামিল ইত্যাদি বিবিধ ভাষার ছবিতে কাজ করেন। ১৯৯২ সালে *জান তেরে নাম* সিনেমায় একটি সংক্ষিপ্ত চরিত্রে কাজ করার মাধ্যমে তার অভিনয় জীবন শুরু হয়। অভিনেত্রী মাধুরী দীক্ষিতের সাথে তার বেশ সাদৃশ্য আছে। ফারহিন কিছু দক্ষিণ ভারতীয় ছবিতেও অভিনয় করেছিলেন, যেখানে তিনি বিন্দিয়া নামে পরিচিত ছিলেন। তিনি ১৯৯৪ সাল থেকে প্রাক্তন ক্রিকেটার মনোজ প্রভাকরের সাথে বিবাহিত।

## প্রাথমিক এবং ব্যক্তিগত জীবন
ফারহিন একটি ভারতীয় মুসলিম পরিবারে জন্মগ্রহণ করেছিলেন।

১৯৯৩ সালে তিনি ক্রিকেটার মনোজ প্রভাকরের সাথে তার দেখা হয় এবং শীঘ্রই তারা একে অপরের সাথে সম্পর্কে জড়িয়ে পড়েন; সেই সময় প্রভাকর একটি অসুখী দাম্পত্য জীবনের মধ্য দিয়ে যাচ্ছিলেন। ১৯৯৪ সালে তাদের *[[ইসলামে বিবাহ|নিকাহ]]* হয়েছিল। এই দম্পতির দুটি পুত্র রয়েছে: রাহিল এবং মানবংশ। ২০০৮ সালে প্রভাকর তার প্রথম স্ত্রী সন্ধ্যার সাথে বিবাহবিচ্ছেদ করেন। এরপর পরের বছর তিনি এবং ফারহিন ঐতিহ্যবাহী হিন্দু বিবাহ অনুষ্ঠান অনুসারে আবার বিয়ে করেন।

ফারহিন বিয়ের পর তার স্বামীর পদবি গ্রহন করেছেন এবং কখনও কখনও তাকে ফারহিন প্রভাকর নামেও ডাকা হয়। এই দম্পতি জনসাধারণের কাছে খুব কম পরিচিত। তারা ছেলেদের এবং প্রভাকরের বাবার সাথে দিল্লিতে থাকেন। প্রভাকরের বড় ছেলে রোহন (তার প্রথম স্ত্রীর সন্তান) এবং রোহনের স্ত্রীও পরিবারের সাথে থাকেন।

## কর্মজীবন
১৯৯২ সালে দীপক বলরাজ ভিজের *জান তেরে নাম* সিনেমার মাধ্যমে চলচ্চিত্র জগতে ফারহিনের অভিষেক হয়। এই চলচ্চিত্রে তিনি রনিত রায়ের সাথে জুটি বাঁধেন। প্রধান অভিনেত্রী মাধুরী দীক্ষিতের সাথে তার মিলের কারণে তিনি তাৎক্ষণিকভাবে জনপ্রিয় হয়ে ওঠে। ফারহিন *[[বাজীগর|বাজিগর]]* (১৯৯৩)  চলচ্চিত্রে পার্শ্ব চরিত্রে অভিনয় করতে অস্বীকৃতি জানান, যেটিতে শিল্পা শেঠি অভিনয় করেছিলেন এবং এটি তার জন্য একটি যুগান্তকারী ভূমিকা প্রমাণিত হয়েছিল।

ফারহিন কমল হাসানের *কালাইগান* (১৯৯৩) চলচিত্রে অভিনয়ের জন্য *বাজিগর* চলচ্চিত্রে অভিনয় করার প্রস্তাব প্রত্যাখ্যান করেছিলেন। এই চলচ্চিত্রে তিনি কমল হাসানের অভিনীত চরিত্রের প্রেমিকা দিব্যার ভূমিকায় অভিনয় করেছিলেন। *[[দি ইন্ডিয়ান এক্সপ্রেস|দ্য ইন্ডিয়ান এক্সপ্রেসের]]* একজন সমালোচক উল্লেখ করেছেন যে ছবিতে তার তেমন কিছু উল্লেখযোগ্য অবদান ছিলনা। এই সময়ের মধ্যে, ফারহিন *হাল্লি মেশত্রু* (১৯৯২) নামক চলচ্চিত্রে অভিনয় করেছিলেন—যা প্রথম কন্নড় চলচ্চিত্র। এছাড়াও তিনি *আগ কা তুফান* (১৯৯৩), *ফৌজ* (১৯৯৪) এবং *নজর কে সামনে* (১৯৯৫) ইত্যাদি চলিচ্চিত্রে কাজ করেন। *নজর কে সামনে* চলচ্চিত্রে তিনি অভিনেতা অক্ষয় কুমারের সাথে কাজ করেন। তিনি ১৯৯৮ সালে চলচ্চিত্র জগত থেকে অবসর গ্রহন করেন।

২০১৪ সালে, ফারহিন তার প্রথম ছবি *জান তেরে নাম* -এর দ্বিতীয় সংকলনে অভিনয়ের মাধ্যমে চলচ্চিত্রে প্রত্যাবর্তনের ঘোষণা দেন, যা পুনরায় দীপক বলরাজ বিজ পরিচালিত হওয়ার কথা ছিল। ২০২২ সাল পর্যন্ত, তিনি দুটি অভিনয় প্রকল্পে কাজ করছেন: হরিশ কোটিয়ানের *রেট* (যা অ্যামাজন প্রাইম ভিডিওতে মুক্তি পাবে) এবং শিবম নায়ারের পরবর্তী পরিচালনামূলক প্রকল্প।

## আংশিক চলচ্চিত্র তালিকা

## তথ্যসূত্র

বিষয়শ্রেণী:CS1 Hindi-language sources (hi)
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
গুড়িয়া কাঠেরিয়া

**গুড়িয়া কাঠেরিয়া**, যিনি **গুড়িয়া দেবী** নামেও পরিচিত, একজন ভারতীয় রাজনীতিবিদ এবং ঔরিয়া জেলার ঔরিয়া বিধানসভা কেন্দ্র থেকে ১৮তম উত্তরপ্রদেশ বিধানসভার সদস্য। তিনি ভারতীয় জনতা পার্টির একজন সদস্য।

## জীবনের প্রথমার্ধ
গুড়িয়া কাঠেরিয়া ১ জানুয়ারী ১৯৭৬ সালে উত্তরপ্রদেশের কানপুরে গঙ্গা রাম কাঠেরিয়ার একটি হিন্দু পরিবারে জন্মগ্রহণ করেন।  তিনি ১৯৯০ সালে মুকেশ কুমারকে বিয়ে করেন এবং তাদের দুটি সন্তান রয়েছে। 

## আরো দেখুন

* ১৮তম উত্তরপ্রদেশ বিধানসভা
* আউরাইয়া বিধানসভা কেন্দ্র
* উত্তরপ্রদেশ বিধানসভা

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশ বিধানসভার নারী সদস্য
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:উত্তরপ্রদেশ বিধানসভার সদস্য ২০২২-২০২৭
বিষয়শ্রেণী:ভারতীয় হিন্দু
বিষয়শ্রেণী:জীবিত ব্যক্তি
বিষয়শ্রেণী:১৯৭৫-এ জন্ম
বিষয়শ্রেণী:ঔরিয়ার ব্যক্তি
পুনম শঙ্খওয়ার

**পুনম শঙ্খওয়ার** (জন্ম ১৯৭৭) হলেন উত্তরপ্রদেশের একজন ভারতীয় রাজনীতিবিদ। তিনি কানপুর দেহাত জেলার রসুলাবাদ বিধানসভা কেন্দ্রের একজন বিধায়ক। এটি তফসিলি জাতি সম্প্রদায়ের জন্য সংরক্ষিত আসন। তিনি ভারতীয় জনতা পার্টির প্রতিনিধিত্ব করছেন। তিনি ২০২২ সালের উত্তরপ্রদেশ বিধানসভা নির্বাচনে জয়ী হয়েছেন।

## প্রাথমিক জীবন এবং শিক্ষা
শঙ্খওয়ার ১৯৭৭ সালের ৩০ জুন কানপুরের পাতারাতে গঙ্গা সাগর শঙ্খওয়ারের ঘরে জন্মগ্রহণ করেন। তিনি একজন সরকারি কর্মচারী রমেশ চন্দ্র গৌতমকে বিয়ে করেন। সে পশুপালন এবং কৃষিকাজ করে। তিনি ২০০১ সালে কানপুরের সিএসজেএম বিশ্ববিদ্যালয় থেকে সমাজবিজ্ঞানে স্নাতকোত্তর সম্পন্ন করেন।

## কর্মজীবন
শঙ্খওয়ার ২০২২ সালের উত্তরপ্রদেশ বিধানসভা নির্বাচনে ভারতীয় জনতা পার্টির প্রতিনিধিত্ব করে রসুলবাদ বিধানসভা কেন্দ্র থেকে জয়ী হন। তিনি ৯১,৭৮৩ ভোট পেয়ে সমাজবাদী পার্টির কমলেশ চন্দ্র দিবাকরকে ২১,৫১২ ভোটের ব্যবধানে পরাজিত করেন।

## তথ্যসূত্র

বিষয়শ্রেণী:উত্তরপ্রদেশ বিধানসভার নারী সদস্য
বিষয়শ্রেণী:ছত্রপতি শাহু জি মহারাজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:কানপুর দেহাত জেলার ব্যক্তি
বিষয়শ্রেণী:উত্তরপ্রদেশ বিধানসভার সদস্য ২০২২-২০২৭
বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
নির্মলা শঙ্খওয়ার

**নির্মলা শঙ্খওয়ার** (জন্ম: ১ ফেব্রুয়ারি, ১৯৬৯) একজন ভারতীয় রাজনীতিবিদ। তিনি ভারতের উত্তরপ্রদেশের ১৭তম বিধানসভার সদস্য ছিলেন। তিনি উত্তরপ্রদেশের কানপুর দেহাত জেলার রসুলাবাদ নির্বাচনী এলাকার প্রতিনিধিত্ব করেছেন।

## রাজনৈতিক জীবন
নির্মলা শঙ্খওয়ার ভারতীয় জনতা পার্টির প্রার্থী হিসেবে উত্তরপ্রদেশ বিধানসভা নির্বাচনে প্রতিদ্বন্দ্বিতা করেছিলেন এবং তার নিকটতম প্রতিদ্বন্দ্বী সমাজবাদী পার্টির অরুণ কুমার কোরিকে ৩৩,৩৯৪ ভোটের ব্যবধানে পরাজিত করেছিলেন।

## পদসমূহ

## তথ্যসূত্র

বিষয়শ্রেণী:কানপুর দেহাত জেলার ব্যক্তি
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশ বিধানসভার নারী সদস্য
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৬৯-এ জন্ম
বিষয়শ্রেণী:উত্তরপ্রদেশ বিধানসভার সদস্য ২০১৭-২০২২
মারিয়া তেরেসা কার্কোমো লোবো

থাম্ব
**মারিয়া তেরেসা দে আলমেদা রোসা কার্কোমো লোবো** (১৮ ফেব্রুয়ারি ১৯২৯ - ৮ ডিসেম্বর ২০১৮) ছিলেন একজন পর্তুগিজ রাজনীতিবিদ এবং আইনজীবী এবং পর্তুগালে প্রথম নারী যিনি পদে অধিষ্ঠিত হন। 

তিনি ১৯৭০ থেকে ১৯৭৩ সাল পর্যন্ত রাজ্যের সামাজিক বিষয়ক সহকারী সচিব এবং পর্তুগিজ এস্তাদো নভো  এর অধীনে অ্যাসেম্বলিয়া ন্যাসিওনালের সহকারী ছিলেন।

## তথ্যসূত্র

বিষয়শ্রেণী:১৯২৯-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:পর্তুগালের নারী মন্ত্রী
বিষয়শ্রেণী:২০শ শতাব্দীর নারী আইনজীবী
বিষয়শ্রেণী:২০শ শতাব্দীর পর্তুগিজ নারী রাজনীতিবিদ
বিষয়শ্রেণী:পর্তুগিজ নারী আইনজীবী
বিষয়শ্রেণী:২০শ শতাব্দীর পর্তুগিজ আইনজীবী
রেখা ভার্মা (জন্ম ১৯৬১)

**রেখা ভার্মা** (জন্ম: ১ জুলাই ১৯৬১) হলেন উত্তরপ্রদেশের একজন ভারতীয় রাজনীতিবিদ। তিনি ঔরিয়া জেলার বিধুনা বিধানসভা কেন্দ্রের একজন বিধায়ক। তিনি সমাজবাদী পার্টির প্রতিনিধিত্ব করছেন। তিনি ২০২২ সালের উত্তরপ্রদেশ বিধানসভা নির্বাচনে জয়ী হয়েছেন।

## প্রাথমিক জীবন এবং শিক্ষা
ভার্মা বিধুনা থেকে এসেছেন। তিনি কানপুরে প্রয়াত ধনিয়াম এবং প্রয়াত রাম দেবীর ঘরে জন্মগ্রহণ করেন। তিনি আদর্শ কন্যা ইন্টার কলেজ পূর্ব সুজন, আউরাইয়া-এর অধ্যক্ষ হিসেবে দায়িত্ব পালন করেন। তিনি ১৯৭৮ সালের ১১ মার্চ মহেশ চন্দ্রকে বিয়ে করেন। তার স্বামী মহেশ চন্দ্র মারা গেছেন।

## কর্মজীবন
ভার্মা ২০২২ সালের উত্তরপ্রদেশ বিধানসভা নির্বাচনে সমাজবাদী পার্টির প্রতিনিধিত্ব করে বিধুনা বিধানসভা কেন্দ্র থেকে জয়ী হন। তিনি ৯২,৭৫৭ ভোট পেয়ে ভারতীয় জনতা পার্টির রিয়া শাক্যকে ৩,২৬৫ ভোটের ব্যবধানে পরাজিত করেন।

## তথ্যসূত্র

বিষয়শ্রেণী:উত্তরপ্রদেশ বিধানসভার নারী সদস্য
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশ বিধানসভার সদস্য ২০২২-২০২৭
বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৬১-এ জন্ম
বিষয়শ্রেণী:ঔরিয়া জেলার ব্যক্তি
গজালা

**গজালা** (জন্ম নাম **গজালা শেখ খান** ) হলেন একজন ভারতীয় প্রাক্তন অভিনেত্রী। গজালা মূলত তেলুগু এবং তামিল ভাষার ছবিতে অভিনয় করার জন্য পরিচিতি লাভ করেন।

## প্রাথমিক জীবন
গজালা ২৪ এপ্রিল ১৯৮৫ সালে মহারাষ্ট্রে জন্মগ্রহণ করেন। গজালার জন্ম নাম ছিল গজালা শেখ খান। চলচ্চিত্র জগতে প্রবেশের আগে তিনি কুয়েতে থাকতেন।  তিনি ২০১৬ সালে ফয়সাল রাজা খানকে বিয়ে করেন।  ২০১৬ সালে তিনি ফয়সল রেজা খানের সাথে বিবাহবন্ধনে আবদ্ধ হন। 

## কর্মজীবন
গজালা শেখের চলচ্চিত্র জীবন শুরু হয় ২০০১ সালে তেলুগু চলচ্চিত্র *নালো ভুন্না প্রেমা* দিয়ে। এরপর তিনি *স্টুডেন্ট নাম্বার ওয়ান* (২০০১) চলচ্চিত্রে অঞ্জলি চরিত্রে অভিনয় করেন, যা তার অভিনয় জীবনের এক উল্লেখযোগ্য ভূমিকা। এই চলচ্চিত্রে তার অভিনয় দর্শকদের মধ্যে প্রশংসিত হয় এবং তাকে তেলুগু চলচ্চিত্র শিল্পে প্রতিষ্ঠিত করে। 

তেলুগু চলচ্চিত্রে সাফল্যের পর, গজালা তামিল চলচ্চিত্রেও অভিনয় শুরু করেন। তার অভিনীত চলচ্চিত্রগুলির মধ্যে উল্লেখযোগ্য হলো *ও চিন্নাদানা* (২০০২), *রামবাবু গাড়ি পেল্লাম* (২০১০), এবং *নী ভেনুন্ডা চেল্লাম* (২০০৬)। তামিল চলচ্চিত্রে তার অভিনয় দক্ষতা দর্শক ও সমালোচকদের প্রশংসা অর্জন করে।
গজালা শেখের অভিনয় জীবনে বিভিন্ন চরিত্রে অভিনয় করার অভিজ্ঞতা রয়েছে। তিনি প্রেম, কৌতুক, এবং সংবেদনশীল ধারার চলচ্চিত্রে সমান দক্ষতায় অভিনয় করেছেন। তার অভিনীত চরিত্রগুলি সাধারণত সাধারণ মানুষের জীবনের সঙ্গে সম্পর্কিত, যা দর্শকদের সঙ্গে সহজেই সংযোগ স্থাপন করে।
তবে, গজালা শেখের ব্যক্তিগত জীবনে কিছু কঠিন সময়ও এসেছে।

গজালা শেখের এই মনোভাব তার অভিনয় জীবনে স্পষ্ট প্রতিফলিত হয়। তিনি সবসময় তার কাজকে উপভোগ করেছেন এবং দর্শকদের জন্য সেরা পারফরম্যান্স দেওয়ার চেষ্টা করেছেন। তার এই ইতিবাচক দৃষ্টিভঙ্গি এবং প্রতিভা তাকে তেলুগু এবং তামিল চলচ্চিত্র শিল্পে একটি বিশেষ স্থান দিয়েছে।

একাকীত্ব এবং বিষণ্ণতার কারণে গজালা একবার আত্মহত্যার চেষ্টা করেছিল।  *[[দ্য টাইমস অব ইন্ডিয়া|টাইমস অফ ইন্ডিয়াকে]]* দেওয়া এক সাক্ষাৎকারে তিনি বলেন, "আমি সিনেমাকে পেশা হিসেবে দেখি না। এমনকি যখন আমি অভিনয় শুরু করি, তখনও আমি সিনেমা উপভোগ করি বলেই সিনেমায় অভিনয় করতাম। আমি কখনই সিদ্ধান্ত নিইনি যে ৪০-৫০ বছর বয়স পর্যন্ত আমি সিনেমা করব। সিনেমায় কাজ করার জন্য আমার কোনও সমস্যা হচ্ছে না। যদি আমি একটি ভালো ছবি পাই, তাহলে আমি খুশি হব। অন্যথায়, আমি চিন্তিত নই।" 

## চলচ্চিত্র তালিকা

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
রেড উইলো বাঁধ

**রেড উইলো বাঁধ** (জাতীয় পরিচয়পত্র # NE01076) হল ম্যাককুক থেকে প্রায় দশ মাইল উত্তর-পশ্চিমে নেব্রাস্কার ফ্রন্টিয়ার কাউন্টিতে অবস্থিত একটি বাঁধ।

মাটির বাঁধটি ১৯৬০ থেকে ১৯৬২ সাল পর্যন্ত মার্কিন যুক্তরাষ্ট্রের পুনরুদ্ধার ব্যুরো দ্বারা নির্মিত হয়েছিল, যার উচ্চতা ছিল  . এটি বন্যা নিয়ন্ত্রণের জন্য উইলো ক্রিককে আটক করে, যা ব্যুরোর বিস্তৃত পিক-স্লোন মিসৌরি বেসিন প্রোগ্রামের ফরাসি-কেমব্রিজ বিভাগের অংশ। বাঁধটি ব্যুরোর মালিকানাধীন এবং পরিচালিত।

এটি যে জলাধার তৈরি করে, **হিউ বাটলার লেক**, তার জলস্তর ,  জমি, প্রায়  উপকূলরেখা, এবং সর্বোচ্চ জল ধারণক্ষমতা    ।  বিনোদনের মধ্যে রয়েছে মাছ ধরা (ওয়ালআই, ক্র্যাপি, হোয়াইট বেস, চ্যানেল ক্যাটফিশ এবং ওয়াইপার ইত্যাদি), শিকার, নৌকাচালনা, ক্যাম্পিং এবং হাইকিং।  এই উপকূলটি নেব্রাস্কার রেড উইলো জলাধার রাজ্য বিনোদন এলাকার সীমানায় অবস্থিত।
## তথ্যসূত্র

বিষয়শ্রেণী:নেব্রাস্কার বাঁধ
বিষয়শ্রেণী:মাটি ভরাটকৃত বাঁধ
বিষয়শ্রেণী:১৯৬২-এ সম্পন্ন বাঁধ
সারসিনা ভেন্ট্রিকুলি

***সারসিনা ভেন্ট্রিকুলি*** হল ক্লোস্ট্রিডিয়াসি পরিবারের একটি ব্যাকটেরিয়া প্রজাতি। ফাইলোজেনেটিক্স *S. ventriculi* এবং *Sarcina maxima কে* *Clostridium* গণের মধ্যে রেখেছে।  ২০১৬ সালে এটির নাম পরিবর্তন করে *ক্লোস্ট্রিডিয়াম ভেন্ট্রিকুলি* রাখার প্রস্তাব করা হয়েছিল, কিন্তু শেষ পর্যন্ত *ক্লোস্ট্রিডিয়ামের* চেয়ে *সারসিনা* গণের নাম অগ্রাধিকার পাওয়ার কারণে এর নামটি বহাল রাখা হয়েছে।  
## তথ্যসূত্র

বিষয়শ্রেণী:ব্যাকটেরিয়া
আহরারা

**আহরারা** (    ) হল মরক্কোর মারাকেশ-সাফির সাফি প্রদেশের একটি শহর। ২০০৪ সালের আদমশুমারি অনুসারে এর জনসংখ্যা ১০২৮ জন। 
## তথ্যসূত্র

বিষয়শ্রেণী:সাফি প্রদেশের জনবহুল স্থান
হার্টজেন বন

**হার্টজেন বন** (এছাড়াও: **হার্টজেন বন** ;    ) জার্মান ফেডারেল রাজ্য নর্থ রাইন-ওয়েস্টফালিয়ার দক্ষিণ-পশ্চিম কোণে বেলজিয়াম এবং জার্মানির সীমান্ত বরাবর অবস্থিত। মাত্র  আয়তনের এই বনটি জার্মান শহর আচেন, মনশাউ এবং ডুরেন দ্বারা চিহ্নিত একটি ত্রিভুজের মধ্যে অবস্থিত। রুর নদী বনের পূর্ব প্রান্ত ধরে বয়ে গেছে।
## তথ্যসূত্র

বিষয়শ্রেণী:নর্থ রাইন-ওয়েস্টফালিয়ার বন ও বনভূমি
গৌরী সাওয়ান্ত

**শ্রীগৌরী** ( **গৌরী** ) **সাওয়ান্ত** ভারতের মুম্বাইয়ের একজন রূপান্তরিত লিঙ্গ বা ট্রান্সজেন্ডার কর্মী। তিনি সখী চর চৌঘি সংগঠনের পরিচালিকা, যা রূপান্তরিত লিঙ্গ কর্মী এবং এইচআইভি/এইডস আক্রান্ত ব্যক্তিদের সাহায্য করে। তিনি ভিক্সের একটি বিজ্ঞাপনে অভিনয় করেছিলেন। তাঁকে মহারাষ্ট্রে নির্বাচন কমিশনের শুভেচ্ছাদূত করা হয়েছিল। 

## জীবনের প্রথমার্ধ
সাওয়ান্তের জন্ম ও বেড়ে ওঠা পুনেতেই । তাঁর মা যখন সাত বছর বয়সে মারা যান এবং তখন তাঁর দাদীর তাঁকে লালন-পালন করে বড়ো করেন। তাঁর বাবা একজন পুলিশ অফিসার। সে তাঁর বাবার  হতাশার কারণ হতে চাননি বলে ১৪ বা ১৫ বছর বয়সে তার বাড়ি ছেড়ে চলে যান।

## সক্রিয়তা
সাওয়ান্ত ২০০০ সালে সখী চর চৌঘি সংগঠনের প্রতিষ্ঠা করেন। এই বেসরকারী সংস্থা বা এনজিওটি নিরাপদ যৌনতা প্রচার করে এবং রূপান্তরিত লিঙ্গ বা ট্রান্সজেন্ডারদের পরামর্শ প্রদান করে। ২০১৪ সালে, তিনি প্রথম রূপান্তরিত লিঙ্গ ব্যক্তি হয়েছিলেন যিনি ভারতের সুপ্রিম কোর্টে ট্রান্সজেন্ডারদের দত্তক গ্রহণের অধিকারের জন্য আবেদন করেছিলেন। তিনি জাতীয় আইনগত পরিষেবা কর্তৃপক্ষ (এনএএলএসএ) মামলার ( *জাতীয় আইনগত পরিষেবা কর্তৃপক্ষ বনাম ভারত ইউনিয়ন* ) একজন আবেদনকারী ছিলেন, যেখানে সুপ্রিম কোর্ট রূপান্তরিত লিঙ্গ ব্যক্তিদের বা ট্রান্সজেন্ডারদের তৃতীয় লিঙ্গ হিসেবে স্বীকৃতি দিয়েছিল। ২০০৮ সালে সাওয়ান্ত গায়ত্রী নামে একটি মেয়ের মা এইডসে মারা যাওয়ার পর তিনি গায়ত্রীকে দত্তক নেন।

## ব্যক্তিগত জীবন এবং পরিবার
সাওয়ান্তের একটি দত্তক কন্যা আছে, যাকে কন্যাটির ৪ বছর বয়সে দত্তক নিয়েছিলেন। সাওয়ান্ত এক সাক্ষাৎকারে বলেছিলেন যে মেয়েটির আসল মা, যিনি একজন যৌনকর্মী ছিলেন এবং এইডসে মারা গিয়েছিলেন এবং মেয়েটির যৌন-পাচার শিল্পে বিক্রি হয়ে যাবার সম্ভাবনা অনুভব করে তিনি তাকে দত্তক নিয়েছিলেন।

## জনপ্রিয় সংস্কৃতিতে
২০১৭ সালে, সাওয়ান্তকে কোম্পানির "টাচ অফ কেয়ার" প্রচারণার অংশ হিসেবে ভিক্সের একটি বিজ্ঞাপনে স্থান দেওয়া হয়েছিল। এতে সাওয়ান্ত এবং তার দত্তক কন্যার গল্প দেখানো হয়েছিল।

জিও সিনেমায় *"তালি"* নামে একটি দুরদর্শন শ্রেণী বা সিরিজ তৈরী হয়েছে যেখানে সুস্মিতা সেন গৌরী সাওয়ান্তের ভূমিকায় অভিনয় করছেন।

## তথ্যসূত্র

বিষয়শ্রেণী:২১শ শতাব্দীর ভারতীয় নারী
বিষয়শ্রেণী:২১শ শতাব্দীর ভারতীয় এলজিবিটিকিউ ব্যক্তি
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:রূপান্তরকামী অধিকার কর্মী
জুইব্রুকেন কাউন্টি

**জুইব্রুকেন কাউন্টি** ( ) ছিল পবিত্র রোমান সাম্রাজ্যের একটি অঞ্চল যার নামকরণ করা হয়েছিল জুইব্রুকেন, যা বর্তমানে রাইনল্যান্ড-প্যালাটিনেটে অবস্থিত। এটি ১১৮২ থেকে ১১৯০ সালের মধ্যে সারব্রুকেন কাউন্টির উত্তরাধিকার বিভাগ থেকে তৈরি হয়েছিল এবং ১৩৯৪ সাল পর্যন্ত স্থায়ী ছিল।

## তথ্যসূত্র

বিষয়শ্রেণী:১৩৯৪-এ বিলুপ্ত
বিষয়শ্রেণী:১১৮২-এ প্রতিষ্ঠিত রাষ্ট্র ও অঞ্চল
বিষয়শ্রেণী:পবিত্র রোমান সাম্রাজ্যের কাউন্টি
বিষয়শ্রেণী:পশ্চিম পালাটিনেট
বিষয়শ্রেণী:১১৮০-এর দশকে পবিত্র রোমান সাম্রাজ্যে প্রতিষ্ঠিত
বিষয়শ্রেণী:১১৮২-এ ইউরোপে প্রতিষ্ঠিত
বিষয়শ্রেণী:রাইনল্যান্ড-পালাটিনেটের প্রাক্তন রাষ্ট্র ও অঞ্চল
বিষয়শ্রেণী:১৩৯০-এর দশকে বিলুপ্ত রাষ্ট্র ও অঞ্চল
লাওস জাতীয় অলিম্পিক কমিটি

**লাওস জাতীয় অলিম্পিক কমিটি** (; এছাড়াও সংক্ষেপে আইওসি কোড **এলএও** দ্বারা পরিচিত) হলো লাওসের জাতীয় অলিম্পিক কমিটি। এই সংস্থাটির ১৯৭৫ সালে প্রতিষ্ঠিত হয়েছে; প্রতিষ্ঠার ৪ বছর পর ১৯৭৯ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর লাওসের ভিয়েন্তিয়ানেতে অবস্থিত।

বর্তমানে লাওস জাতীয় অলিম্পিক কমিটির সভাপতির দায়িত্ব পালন করছেন ফুত সিমালাভং, যিনি ২০২২ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন সেংফোন ফনামাথ।

## ইতিহাস
১৯৭৫ সালে লাওসের বহু-ক্রীড়ার সর্বোচ্চ সংস্থা হিসেবে লাওস জাতীয় অলিম্পিক কমিটি প্রতিষ্ঠিত হয়েছে।

প্রতিষ্ঠার প্রায় পাঁচ বছর পর লাওস ১৯৮০ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।

## আরও দেখুন
* অলিম্পিকে লাওস

## তথ্যসূত্র

## বহিঃসংযোগ
*  
* এএনওসিতে লাওস জাতীয় অলিম্পিক কমিটি 
* অলিম্পিডিয়ায় লাওস জাতীয় অলিম্পিক কমিটি 
* অলিম্পিক.কমে লাওস জাতীয় অলিম্পিক কমিটি  

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে লাওস
বিষয়শ্রেণী:লাওসের ক্রীড়া পরিচালনা পরিষদ
বিষয়শ্রেণী:১৯৭৫-এ লাওসে প্রতিষ্ঠিত
বিষয়শ্রেণী:১৯৭৫-এ প্রতিষ্ঠিত ক্রীড়া সংস্থা
মীনা গণেশ

**মীনা গণেশ** (১৫ জুলাই ১৯৪২ - ১৯ ডিসেম্বর ২০২৪) ছিলেন একজন ভারতীয় নাট্য শিল্পী এবং অভিনেত্রী যিনি মূলত মালায়ালাম ছবিতে অভিনয় করার জন্য পরিচিত।  একজন নাট্য শিল্পী হিসেবে তিনি অনেক পুরস্কার জিতেছেন, যার মধ্যে কেরালা সঙ্গীত নাটক একাডেমি -এর পক্ষ থেকে প্রাপ্ত *গুরু পূজা* পুরস্কারও রয়েছে।

## জীবনী
মীনা গনেশ ১৯৪২ সালে পালাক্কাডের কাল্লেকুলঙ্গারাতে জন্মগ্রহণ করেন। তার মাতার নাম মীনা পাল্লাথ লক্ষ্মী আম্মা এবং পিতার নাম পুল্লানিকাট্টু কেসাভান নায়ার। তাদের তিন কন্যার মধ্যে মীনা ছিলেন দ্বিতীয়। মীনার বাবা একজন তামিল অভিনেতা ছিলেন।  পরে তিনি চুথুভালাথুরের, শোরানুর অঞ্চলস্থিত মৈত্রীনগরে চলে যান। 

১৯ ডিসেম্বর ২০২৪ সালে কেরালার পালাক্কাড় জেলার শোরানুরে ৮২ বছর বয়সে হৃদ্রোগে আক্রান্ত হয়ে মীনা মারা যান 

### ব্যক্তিগত জীবন
মীনার স্বামী প্রয়াত এ এন গণেশ ছিলেন একজন নাট্যকার, অভিনেতা এবং পরিচালক।  নাট্য জগতে কাজ করার সময় মীনার সাথে তার পরিচয় হয় এবং পরে তারা বিবাহ বন্ধলে আবদ্ধ হন। তাদের দুটি সন্তানের মধ্যে একজন হলেন আঞ্চলিক টেলিভিশন ধারাবাহিক পরিচালক মনোজ। 

## কর্মজীবন
মীনা গণেশ উনিশ বছর বয়সে নাট্যমঞ্চের মাধ্যমে অভিনয় জগতে প্রবেশ করেন।   তিনি এসএল পুরম সূর্য সোমা, কায়ামকুলাম কেরালা নাট্যমঞ্চ এবং ত্রিশুর চিন্ময়ী ইত্যাদি কেরালার বিভিন্ন নাট্য সংস্থার নাটকে কাজ করেছেন ।  মীনা বিভিন্ন পেশাদার ও অপেশাদার নাটকে কাজ করেছেন। তিনি নাট্যশিল্পী হিসাবে প্রায়  তিন শতাধিক ভিন্ন ভিন্ন চরিত্রে অভিনয় করেছিলেন।

মীনা প্রায় দুই শতাধিক চলচ্চিত্র এবং ২৫টি টেলিভিশন ধারাবাহিকেও অভিনয় করেছিলেন।  তিনি অল ইন্ডিয়া রেডিওর কোঝিকোড় এবং ত্রিশুরের বেতার স্টেশন থেকে সম্প্রচারিত অনেক রেডিও নাটকে কণ্ঠ দিয়েছেন। 

১৯৭৬ সালের *মণিমুঝাকাম* চলচ্চিত্রে একটি ছোট ভূমিকার মাধ্যমে মীনা গণেশ চলচ্চিত্র জগতে প্রবেশ করেন।  ১৯৯১ সালে *মুখচিত্রম*  চলচ্চিত্রে পথুম্মার ভূমিকায় অভিনয় করার পর তিনি মালায়ালাম চলচ্চিত্র জগতে পরিচিত মুখ হয়ে ওঠেন। 

বিয়ের পর মীনা গণেশ শোরানুরে চলে আসেন এবং সেখানে পূর্ণামী কলামন্দির নামে একটি নাট্য সমিতি প্রতিষ্ঠা করেছিলেন। 

## চলচ্চিত্র তালিকা

### মালায়ালাম

## পুরস্কার এবং সম্মাননা
তিনি কেরালা সঙ্গীত নাটক একাডেমী থেকে গুরু পূজা পুরস্কার সহ অনেক পুরস্কার জিতেছেন। 

## তথ্যসূত্র

বিষয়শ্রেণী:CS1 Malayalam-language sources (ml)
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২০২৪-এ মৃত্যু
বিষয়শ্রেণী:১৯৪২-এ জন্ম
আনা ড্রাগো

থাম্ব|আনা ড্রাগো, ২০০৯
**আনা ইসাবেল ড্রাগো লোবাটো** (জন্ম ২৮ আগস্ট ১৯৭৫, লিসবনে) একজন পর্তুগিজ সমাজবিজ্ঞানী এবং বাম ব্লক দলের একজন রাজনীতিবিদ।

## জীবনী
তিনি কোয়েমব্রা বিশ্ববিদ্যালয়ের অর্থনীতি স্কুল থেকে সমাজবিজ্ঞানে স্নাতক ডিগ্রি অর্জন করেন। ছাত্রাবস্থায়, তিনি কোয়েমব্রা একাডেমিক অ্যাসোসিয়েশনের বেশ কয়েকটি সহযোগী কার্যকলাপে সহযোগিতা করেছিলেন, যেখানে তিনি ইউনিভার্সিটি জার্নাল "এ ক্যাব্রা" এবং কোয়েমব্রা ইউনিভার্সিটি রেডিওর সাংবাদিক ছিলেন। ড্যানিয়েল সাম্পাইওর সাথে টেলিভিশন শো "কনভারসা প্রিভাদা" এর সহ-লেখক ছিলেন।

## প্রকাশিত রচনা

* " *Agitar Antes de Ousar* : O Movimento Estudantil Anti-Propinas", 2003, Edições Afrontamento, Porto

## তথ্যসূত্র

## বহিঃসংযোগ

* *Parlamento.pt: Deputados e Grupos Parlamentares* "Ana Drago / Partido: BE"
* *BE Grupo Parlamentar* "Ana Drago"   
* আনা ড্রেগো অ্যাগিটার আন্তেস ডি ওসার: হে মুভিমেন্টো এস্টুড্যান্টিল "অ্যান্টিপ্রোপিনাস"
* *Farpas: entrevistas* Ana Drago সঙ্গে সাক্ষাৎকার

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কোয়েমব্রা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লিসবনের ব্যক্তি
বিষয়শ্রেণী:২১শ শতাব্দীর পর্তুগিজ নারী রাজনীতিবিদ
বিষয়শ্রেণী:পর্তুগিজ সমাজবিজ্ঞানী
তেজালি ঘানেকর

**তেজালি ঘানেকর** হলেন একজন ভারতীয় অভিনেত্রী যিনি ১৯৯০-এর দশকে হিন্দি টেলিভিশন ধারাবাহিক এবং মালায়ালাম ও তামিল ভাষার ছবিতে অভিনয় করেছেন। দূরদর্শন চ্যানেলে প্রচারিত ধারাবাহিকের মাধ্যমে একজন অভিনেত্রী হিসাবে তার কর্মজীবন শুরু করার পর, তেজালি সুরেশ কৃষ্ণের *আহা* (১৯৯৭) চলচ্চিত্রে অভিনয় করেন, যেখানে তিনি তার মঞ্চনাম  **সুলেখা** ব্যবহার করেন। 

## কর্মজীবন
তেজালি ঘানেকর চলচ্চিত্র জগতের সাথে ঘনিষ্ঠভাবে জড়িত একটি পরিবারে বড় হয়ে উঠেছিলেন। তার প্রপিতামহ গোবিন্দ বি. ঘানেকর এবং কাকা গিরিশ ঘানেকর হিন্দি ও মারাঠি ভাষার চলচ্চিত্র পরিচালনার সাথে জড়িত ছিলেন। তেজালি কিশোরী বয়সে নাট্যমিঞ্চে অভিনয় করতে শুরু করেন। তিনি রাজকুমার কেতকরের কাছ থেকে শাস্ত্রীয় নৃত্যের প্রশিক্ষন নিয়েছিলেন।  পরবর্তীতে তিনি পেশাদারভাবে অভিনয় প্রশিক্ষুন নেওয়ার জন্যমুম্বাইয়ের *মধুমতি একাডেমি অফ ফিল্ম ড্যান্সিং অ্যান্ড অ্যাক্টিং* -এ  ভর্তি হন।

তেজালি তার অভিনয় জীবনের প্রথম দিকে দূরদর্শনের টেলিভিশন ধারাবাহিকগুলিতে অভিনয় করে টিভির দর্শকদের মধ্যে জনপ্রিয় হয়ে ওঠেন। তার অভিনীত দূরদর্শনের কিছু জনপ্রিয় টিভি ধারাবাহিকের  মধ্যে রয়েছে *কুছ ভি হো সকতা হ্যায়*, *রিপোর্টার* (বিনোদ পান্ডে পরিচালিত) এবং বিক্রম ভাট পরিচালিত আপনে জাইসে  *টাইপস* "। 

সুরেশ কৃষ্ণের *আহা* (১৯৯৭) চলচ্চিত্রে অভিঅনয়ের মাধ্যমে তেজালি প্রথম পূর্ণদৈর্ঘ্য চলচ্চিত্রে অভিনয় করার সু্যোগ পান। আহা চলচ্চিত্রে তার সহ-অভিনেতা  ছিলেন ততকালীন নবাগত অভিনেতা রাজীব কৃষ্ণ। এছাড়াও এই চলচ্চিত্রে তিবি প্রবীণ অভিনেতা রঘুবরণ, ভানুপ্রিয়া, শ্রীবিদ্যা এবং বিজয়কুমারের সাথে অভিনয় করেন। ছবিটি ইতিবাচক পর্যালোচনা পায় এবং ভালো ব্যবসা করে বানিজ্যিকভাবে সফল হয়।  তিনি পরবর্তীকালে দুটি মালায়ালম চলচ্চিত্রের চিত্রায়নের কাজ করেন,  যেগুলি হল *মিনাথিল থালিকেত্তু* (১৯৯৮) এবং *চন্দামামা*(১৯৯৯)। *মিনাথিল থালিকেত্তু* চলচ্চিত্রে তেজালি অভিনেতা দিলীপের সাথে এবং *চন্দামামা* চলচ্চিত্রে অভিনেতা কুঞ্চকো বোবানের সাথে কাজ করেন

মুম্বাই ফিরে আসার পর তেজালি চলচ্চিত্র থেকে বিরতি নেওয়ার সিদ্ধান্ত নেন। পরবর্তীতে তিনি একটি বহুজাতিক কর্পোরেশনের ব্যবসায়িক উন্নয়নে কাজ শুরু করেন এবং বাণিজ্যে স্নাতকোত্তর ডিগ্রি অর্জন করেন। ২০০৪ সালের জানুয়ারিতে বিবাহের পর তিনি সিঙ্গাপুরে চলে যান। পরে তিনি সিঙ্গাপুরের নানইয়াং টেকনোলজিক্যাল ইউনিভার্সিটি থেকে গণযোগাযোগে স্নাতকোত্তর ডিগ্রি অর্জন করেন। 

## চলচ্চিত্র তালিকা

; চলচ্চিত্র

; টেলিভিশন

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:জীবিত ব্যক্তি
মিশা ঘোষাল

**মিশা ঘোষাল** একজন ভারতীয় অভিনেত্রী যিনি মূলত তামিল চলচ্চিত্রে অভিনয় করেন। তামিল সিনেমা  *পোক্কিশাম* (২০০৯) -এর মাধ্যমে চলচ্চিত্র জগতে অভিষেকের পর, তিনি এ আর মুরুগাদোস পরিচালিত  *৭আউম আরিভু* এবং অ্যাটলি পরিচালিত  *রাজা রানি* সহ বিভিন্ন চলচ্চিত্র উদ্যোগে অভিনয় করেছেন।

## কর্মজীবন
নাট্যমঞ্চে অভিনয়ের মাধ্যমে মিশা ঘোষাল তার অভিনয় জীবন শুরু করেন। মিশা *নান মহান আল্লা* (২০১০) চলচ্চিত্রে  প্রখ্যাত দক্ষিন ভারতীয় সিনেমার অভিনেত্রী কাজল আগরওয়ালের বন্ধুর চরিত্রে অভিনয় করেন। তিনি *১৮০* (২০১১) চলচ্চিত্রে পার্শ্ব চরিত্রে অভিনয় করেন। এরপর তিনি প্রখ্যাত পরিচালক  এ আর মুরুগাদোস নির্মিত *৭আউম আরিভু* (২০১১) চলচ্চিত্রে একজন বিজ্ঞানীর চরিত্রে অভিনয় করেন। এই চলচ্চিত্রে মিশা সুরিয়া এবং শ্রুতি হাসানের মতো জনপ্রিয় অভিনেতা-অভিনেত্রীদের সাথে অভিনয় করেন। পরবর্তীতে মিশা মিশকিন নির্মিত *মুগামুদি* এবং তারপর *ইশতাম* নামক চলচিত্রের একটি পার্শ্ব চরিত্রে অভিনয় করতে দেখা যায়। তিনি *রাজা রানী* (২০১৩) ছবিতে নয়নতারার অভিনীত চরিত্রের বন্ধু মধুর চরিত্রে অভিনয় করেন। এরপর তিনি *ভানাক্কাম চেন্নাই* (২০১৩) ছবিতেও অভিনয় করেছেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (November 2023)">তথ্যসূত্র প্রয়োজন</span>]]* &#x5D; একই বছর, তিনি ইমানুয়েল প্রকাশ পরিচালিত *আক্কু* নামের একটি স্বল্পদৈর্ঘ্য চলচ্চিত্রে প্রধান ভূমিকায় অভিনয় করেন। মিশার *উন্নুডু কা* (২০১৬) চলচ্চিত্রের মাধ্যমে প্রথমবার একটি পূর্ণদৈর্ঘ্য চলচ্চিত্রে প্রধান চরিত্রে অভিনয় করার সুযোগ পান। তিনি শ্রীলঙ্কান তামিলদের দুর্দশার উপর ভিত্তি করে নির্মিত *ইয়াজ* ছবিতে অভিনয় করেছিলেন, যা ২০১৪ সালে নির্মিত হয়েছিল। কিন্তু চলচ্চিত্রটির মুক্তি বিলম্বিত হয়েছিল।

তিনি চলচ্চিত্র থেকে কিছুদিনের জন্য বিরতি নিয়ে *সেলিব্রিটি ব্যাডমিন্টন লীগে* যোগ দেন। তিনি ২০২০ সালে *অন্ধাঘরম* (২০২০) চলচ্চিত্রের মাধ্যমে অভিনয় জগতে ফিরে আসেন। তিনি বহুভাষিক চলচ্চিত্র *[[রকেট্রি: দ্য নম্বি ইফেক্ট|রকেট্রি: দ্য নাম্বি ইফেক্ট]]* (২০২২) তে নাম্বি নারায়ণনের মেয়ের চরিত্রে অভিনয় করেছিলেন।

## চলচ্চিত্র তালিকা

### চলচ্চিত্র

### টেলিভিশন

## তথ্যসূত্র

বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
রশ্মি আর্য

**রশ্মি জয়প্রকাশ আর্য** হলেন উত্তরপ্রদেশের একজন ভারতীয় রাজনীতিবিদ। তিনি ২০২২ সালে মৌরানিপুর বিধানসভা কেন্দ্রের বিধানসভা সদস্য হিসেবে জয়লাভ করেন।

## জীবনের প্রথমার্ধ
আর্য উত্তরপ্রদেশের কোলি জাতির অন্তর্গত। তিনি ঘাটমপুরের বাসিন্দা, যেটি তফসিলি জাতি সম্প্রদায়ের জন্য সংরক্ষিত একটি নির্বাচনী এলাকা।

## কর্মজীবন
আর্য ২০২২ সালের উত্তরপ্রদেশ বিধানসভা নির্বাচনে আপনা দল (এস) -এর প্রতিনিধি হিসেবে জয়ী হন, যা ভারতীয় জনতা পার্টির একটি জোটসঙ্গী। তিনি সমাজবাদী পার্টির প্রার্থীকে পরাজিত করেছিলেন। পরে, তিনি বিজেপিতে যোগ দেন। তিলকচন্দ্র আহিরওয়ারকে ৫৮,৫৯৫ ভোটের ব্যবধানে পরাজিত করেন। এর আগে ২০১২ সালে তিনি সমাজবাদী পার্টির সদস্য ছিলেন এবং ২০১২ সালে উত্তরপ্রদেশ বিধানসভা নির্বাচনে বহুজন সমাজ পার্টির প্রার্থীকে পরাজিত করে জয়লাভ করেন।

## তথ্যসূত্র

বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ
বিষয়শ্রেণী:আপনা দল (সোনেলাল) এর রাজনীতিবিদ
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:উত্তরপ্রদেশ বিধানসভার সদস্য ২০২২-২০২৭
বিষয়শ্রেণী:উত্তরপ্রদেশ বিধানসভার সদস্য ২০১২-২০১৭
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
প্রিয়া গিল

**প্রিয়া গিল** একজন ভারতীয় প্রাক্তন অভিনেত্রী, মডেল এবং সৌন্দর্য প্রতিযোগিতার খেতাবধারী। তিনি ১৯৯৫ সালে ফেমিনা মিস ইন্ডিয়া ইন্টারন্যাশনাল প্রতিযোগিতা জিতেছিলেন এবং ১৯৯৫ সালে মিস ইন্টারন্যাশনাল -এ ভারতের প্রতিনিধিত্ব করেছিলেন। তিনি মূলত হিন্দি ছবিতে অভিনয় করেছেন এবং পাশাপাশি তিনি তেলুগু, পাঞ্জাবি, মালায়ালাম, তামিল এবং ভোজপুরি ভাষার ছবিতেও অভিনয় করেছেন। তিনি *সির্ফ তুম* এবং *[[জোশ (২০০০-এর চলচ্চিত্র)|জোশ]]*  ছবিতে তার ভূমিকার জন্য সর্বাধিক পরিচিত।

## চলচ্চিত্র জীবন
প্রিয়া গিল বলিউডএ তার অভিনয় জীবন শুরু করেন এবিসিএল প্রযোজনা সংস্থার *তেরে মেরে স্বপ্নে* (১৯৯৬) চলচ্চিত্রে অভিনয়ের মাধ্যমে। এই চলচ্চিত্রে প্রিয়া আরশাদ ওয়ার্সি এবং চন্দ্রচূড় সিং-এর সাথে অভিনয় করেন। তার অভিনীত অন্যান্য চলচ্চিত্রের মধ্যে রয়েছে *সিরফ তুম* (১৯৯৯), *[[জোশ (২০০০-এর চলচ্চিত্র)|জোশ]]* (২০০০), এবং *রেড* (২০০২) যেগুলি বানিজ্যিকভাবে সফল হয়।

প্রিয়া গিল একজন প্রতিভাবান ভারতীয় অভিনেত্রী, যিনি ১৯৯৬ সালে বলিউড চলচ্চিত্র *তেরে মেরে স্বপ্নে* -এর মাধ্যমে অভিনয় জীবনের সূচনা করেন। এই চলচ্চিত্রে তিনি পারো শাস্ত্রী চরিত্রে অভিনয় করে সমালোচকদের প্রশংসা কুড়িয়েছিলেন এবং শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কারের জন্য মনোনীত হন। এরপর ১৯৯৮ সালে তিনি *শাম ঘনশ্যাম* ছবিতে গীতা চরিত্রে অভিনয় করেন। ১৯৯৯ সালে প্রিয়া গিল তিনটি চলচ্চিত্রে অভিনয় করেন, যার মধ্যে অন্যতম হলো *সির্ফ তুম*, যেখানে তিনি আরতি চরিত্রে অভিনয় করে দর্শকদের মনে জায়গা করে নেন। একই বছরে তিনি *বড়ে দিলওয়ালা* ছবিতে পিয়া চরিত্রে  এবং মালয়ালম চলচ্চিত্র *মেঘম*-এ মীনাক্ষী চরিত্রে অভিনয় করেন, যা ছিল তার মালয়ালম চলচ্চিত্রে অভিষেক।

২০০০ সালে প্রিয়া গিল জনপ্রিয় চলচ্চিত্র *জোশ*-এ রোজান চরিত্রে অভিনয় করেন। একই বছরে তিনি তেলুগু চলচ্চিত্র *বাগুন্নারা* ও *রায়ালাসীমা রামান্না চৌধুরি*-তে অভিনয় করেন, যা ছিল তার তেলুগু চলচ্চিত্রে অভিষেক। ২০০১ সালে *জিতেঙ্গে হাম* নামে একটি হিন্দি চলচ্চিত্রে কাজ করলেও এটি মুক্তি পায়নি। ২০০২ সালে তিনি তামিল চলচ্চিত্র *রেড*-এ গায়ত্রী চরিত্রে এবং পাঞ্জাবি চলচ্চিত্র *জী আয়ান নু*-তে সিমার চরিত্রে অভিনয় করেন। ২০০৩ সালে তিনি যুদ্ধভিত্তিক চলচ্চিত্র *এলওসি: কারগিল*-এ চরুলতা চরিত্রে এবং *বর্ডার হিন্দুস্তান কা*-তে নারগিস চরিত্রে অভিনয় করেন।

২০০৬ সালে প্রিয়া গিল ভোজপুরি চলচ্চিত্র *পিয়া তোসে নয়না লাগে*-এর মাধ্যমে ভোজপুরি সিনেমায় অভিষেক করেন। একই বছরে তিনি *ভৈরবী* ছবিতে নাম ভূমিকায় অভিনয় করেন। বিভিন্ন ভাষার চলচ্চিত্রে অভিনয় করে প্রিয়া গিল তার বহুমাত্রিক প্রতিভার স্বাক্ষর রেখেছেন। তার অভিনীত চলচ্চিত্রগুলি তার বহুমুখী অভিনয় দক্ষতা এবং শিল্পে অবদানের প্রমাণ।

প্রিয়া গিল ২০০৬ সালে অভিনয় থেকে অবসর নেওয়ার সিদ্ধান্ত নেন।

## তথ্যসূত্র

বিষয়শ্রেণী:স্ক্রিন পুরস্কার বিজয়ী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভোজপুরি চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:পাঞ্জাবি চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
উদয়ী অভ্রভরত

[ডান|থাম্ব|250x250পিক্সেল| [কোল্লেরু হ্রদ, অন্ধ্রপ্রদেশ, ভারত]]
**উদয়ী অভ্রভরত** (***Alauda gulgula***) হলো চীন-ভারতীয় অঞ্চল এবং মধ্য এশিয়ার কিছু অংশে পাওয়া ভরতপাখির একটি প্রজাতি। অন্যান্য ভরতের মতো, একে খোলা তৃণভূমিতে পাওয়া যায় যেখানে এটি বীজ এবং পোকামাকড় খায়।

## শ্রেণীবিন্যাস এবং পদ্ধতিবিদ্যা
১৮৩১ সালে ইংরেজ সৈনিক এবং প্রকৃতিবিদ জেমস ফ্র্যাঙ্কলিন প্রাচ্যের স্কাইলার্কের বর্ণনা দেন এবং এর দ্বিপদ নাম দেন *আলাউদা গুলগুলা* ।  *"গুলগুলা"*  শব্দটির অর্থ অনিশ্চিত, তবে সম্ভবত লাতিন "*গুলা* " হতে আগত যার অর্থ "গলা", অথবা এটি "গুলগুলা" মধ্য ভারতের অনেক জায়গায় তৈরি ডোনাটের মতো দেখতে মিষ্টির কারণেও হতে পারে। 

উদয়ী অভ্রভরতের অন্যান্য বিকল্প নামের মধ্যে রয়েছে **ওরিয়েন্টাল স্কাইলার্ক**, **ভারতীয় স্কাইলার্ক** এবং **লেজার স্কাইলার্ক** । 

## বর্ণনা
থাম্ব|বাংলাদেশে উদয়ী অভ্রভরত
উদয়ী অভ্রভরত দৈর্ঘ্যে প্রায় । এদের উপরের দিকে হলুদ-বাদামী রঙের ডোরাকাটা পালক রয়েছে, লেজের বাইরের দিকে সাদা পালক এবং একটি ছোট খাটো শীর্ষ রয়েছে। উভয় লিঙ্গ দেখতে একই রকম।

উদয়ী অভ্রভরত বিভিন্ন দিক থেকে ইউরেশীয় ভরত থেকে আলাদা। এটি আকারে ছোট, লম্বা, আরও সূক্ষ্ম চূড়াযুক্ত। বাইরের লেজের পালকগুলি অপেক্ষাকৃত মোটা, এবং উড়ার সময় এর সাদা প্রান্তটি অনুপস্থিত থাকে। 

## বিচরণ এবং আবাসস্থল
এই ভরত চীন-ভারতীয় অঞ্চল এবং মধ্য এশিয়ার কিছু অংশ জুড়ে বংশবৃদ্ধি করে।  এটি তার পরিসরের দক্ষিণ অংশে শীতকাল কাটায়।

এটি সাধারণত ছোট গাছপালা সহ খোলা জায়গায় পাওয়া যায়, যেমন তৃণভূমি, জলাভূমি, হ্রদের ধার ইত্যাদি। এটি বীজ এবং পোকামাকড় খায়। এটি বনাঞ্চল এড়িয়ে চলে, যদিও এটি বড় বন পরিষ্কারের জায়গায় পাওয়া যেতে পারে। 

## আচরণ এবং বাস্তুতন্ত্র
এই ভরতগুলি প্রায়শই আকাশে উঠে যায়, উড়ে বেড়ায় এবং গান গায় এবং পৃথিবীতে নেমে আসে। পুরুষ অভ্রভরত সঙ্গীকে আকর্ষণ করার জন্য বাতাসে উড়ে এবং গান গায়।

## তথ্যসূত্র

## বহিঃসংযোগ
* 
* বার্ডিং ইন তাইওয়ান

বিষয়শ্রেণী:১৮৩১-এ বর্ণিত পাখি
বিষয়শ্রেণী:চীনের পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:দক্ষিণ এশিয়ার পাখি
বিষয়শ্রেণী:মধ্য এশিয়ার পাখি
বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
ধুরম আধিঘামিল্লাই

***ধুরাম আধিঘামিল্লাই*** (  ) হল একটি ১৯৮৩ সালের ভারতীয় তামিল ভাষার চলচ্চিত্র যা রবার্ট-রাজাশেকার দ্বারা পরিচালিত, কার্তিক, ভিজি এবং জনরাজ অভিনীত। এটি ৯ ডিসেম্বর ১৯৮৩ সালে মুক্তি পায়।
## তথ্যসূত্র

বিষয়শ্রেণী:১৯৮৩-এর চলচ্চিত্র
বিষয়শ্রেণী:১৯৮০-এর দশকের ভারতীয় চলচ্চিত্র
বিষয়শ্রেণী:১৯৮০-এর দশকের তামিল ভাষার চলচ্চিত্র
বনিতা জগদেও বোরাদে

**বনিতা জগদেও বোরাদে** (জন্ম: ২৫শে মে ১৯৭৫) একজন ভারতীয় সংরক্ষণবাদী। তিনি *সোয়ের বনচারী মাল্টিপারপাস ফাউণ্ডেশন -*এর প্রতিষ্ঠাতা, এই সংস্থা বন্যপ্রাণী সুরক্ষায় কাজ করে। তিনি সাপ উদ্ধারে বিশেষজ্ঞ এবং "ভারতের প্রথম নারী সাপ বন্ধু" হিসেবে স্বীকৃত হয়েছেন। বনিতা তাঁর সংরক্ষণ প্রচেষ্টার স্বীকৃতিস্বরূপ ভারত সরকারের কাছ থেকে নারী শক্তি পুরস্কার পেয়েছেন।

## ব্যক্তিগত জীবন
বনিতা জগদেও বোরাদে জন্মগ্রহণ করেন ১৯৭৫ সালের ২৫শে মে। তিনি তাঁর স্বামীর সাথে ভারতের মহারাষ্ট্র রাজ্যের বুলধানায় থাকেন।

## কর্মজীবন
বনিতা একটি খামারে বড় হয়েছিলেন, সেখানে তিনি এমন বন্ধুদের সাথে থাকতেন যাঁরা স্থানীয় পরিবেশের প্রতি তাঁর সঙ্গে সমান আগ্রহ পোষণ করতেন। তিনি বন্যপ্রাণীর সাথে স্বাচ্ছন্দ্য বোধ করতে শিখেছিলেন। তিনি বারো বছর বয়স থেকেই বিষাক্ত সাপ ধরতে শুরু করেন, কিন্তু কখনও সাপের কামড় খাননি। তিনি সোয়ের বনচারী মাল্টিপারপাস ফাউণ্ডেশন প্রতিষ্ঠা করেন, যেটি একটি পরিবেশগত সংস্থা যা দূষণ রোধ এবং বন্যপ্রাণী রক্ষার উপর দৃষ্টি নিবদ্ধ করে। ৫০,০০০ এরও বেশি সাপ উদ্ধার ক'রে, বনিতা *[[গিনেস বিশ্ব রেকর্ড|গিনেস ওয়ার্ল্ড রেকর্ডসে]]* স্থান পেয়েছেন। তিনি সাপের প্রতি বিশেষভাবে সহানুভূতিশীল, তবে মৌমাছি নিয়েও তাঁর অভিজ্ঞতা রয়েছে।

বনিতা অন্যদের সাপের কামড়ের চিকিৎসা শিখিয়েছেন, এবং সাপ সম্পর্কে বাস্তবসম্মত তথ্য প্রদানের মাধ্যমে ওফিডিওফোবিয়া (সাপের ভয়) কমানোর লক্ষ্যে কাজ করেছেন: ভারতে মাত্র দশ শতাংশ সাপ বিষাক্ত, এবং প্রতিটি হাসপাতালে বিনামূল্যে বিষ প্রতিষেধক ওষুধ পাওয়া যায়।

## পুরস্কার এবং স্বীকৃতি
ইণ্ডিয়া পোস্ট বনিতার কৃতিত্বকে স্বীকৃতি দিয়ে তাঁর প্রতিকৃতি সম্বলিত একটি ডাকটিকিট প্রকাশ করেছে। ২০২২ সালের আন্তর্জাতিক নারী দিবসে, তিনি রাষ্ট্রপতি রামনাথ কোবিন্দের কাছ থেকে ভারতের সর্বোচ্চ বেসামরিক সম্মাননা, ২০২০ সালের নারী শক্তি পুরস্কার গ্রহণ করেন। স্থানীয়ভাবে "সাপ নারী" নামে পরিচিত, বোরাদে "ভারতের প্রথম নারী সাপ বন্ধু" হিসেবে স্বীকৃত।

## তথ্যসূত্র

বিষয়শ্রেণী:সংরক্ষণবাদী
বিষয়শ্রেণী:ভারতীয় সংরক্ষণবাদী
বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নারী শক্তি পুরস্কার বিজয়ী
বিষয়শ্রেণী:ভারতীয় নারী সক্রিয়কর্মী
গিরিজা (অভিনেত্রী)

**দাসারি গিরিজা** (৩ মার্চ ১৯৩৮ - ৫ সেপ্টেম্বর ১৯৯৫) ছিলেন একজন ভারতীয় অভিনেত্রী যিনি মূলত তেলুগু ছবিতে অভিনয় করেন। তিনি ১৯৫০, ১৯৬০ এবং ১৯৭০ এর দশকে কৌতুক চরিত্রে অভিনয়ের জন্য জনপ্রিয় ছিলেন।  তিনি অভিনেতা রেলাঙ্গির সাথে অনেক ছবিতে অভিনয় করেছিলেন এবং তারা দুজনেই একজন বিখ্যাত কৌতুক জুটি হয়ে ওঠেন।

## চলচ্চিত্র জীবন
গিরিজা ১৯৩৮ সালের ৩ মার্চ অন্ধ্রপ্রদেশের *কাঙ্কিপাডুতে* জন্মগ্রহণ করেন। গিরিজার মা হলেন মঞ্চ ও চলচ্চিত্র অভিনেত্রী দাসারি রামাতিলাকম। 

গিরিজার অভিনীত প্রথম সিনেমা ছিল কস্তুরী শিভারাও নির্মিত *পরমানন্দয় শিশিলু* (১৯৫০)। তিনি রেলঙ্গি এবং সেই সময়ের অন্যান্য প্রধান অভিনেতাদের সাথে অনেক চলচ্চিত্রে অভিনয় করেছিলেন। ১৯৫১ সালের বানিজ্যিকভাবে সফল ছবি *পাতাল ভৈরবী*  -তে তিনি  পাতাল ভৈরবীর ভূমিকায় অভিনয় করেন। এরপর তিনি বিবিধ চলচ্চিত্রে অভিনয় করে তার অভিনয় প্রতিভা প্রকাশ করেন। তিনি প্রায় দুই দশক ধরে চলচ্চিত্রে অভিনয় করেন। তিনি জনপ্রিয় কৌতুক অভিনেতা রেলাঙ্গির সাথে*আপ্পু চেসি পাপ্পু কুডু* (১৯৫৯) ছবিতে উষার ভূমিকায় অভিনয়ের জন্য স্মরণীয়।  তাদের উপর চিত্রায়িত কালজয়ী কৌতুক গান *কাসেকি পোয়ানু রামহরি* আজও দর্শকদের বিনোদিত করে।  তারা সুরেশ প্রযোজনা সংস্থার পুরস্কারপ্রাপ্ত ছবি *রামুডু ভীমুডু* (১৯৬৪) -তেও অভিনয় করেছেন। ধূমপানের অভ্যাস সম্পর্কে কৌতুকমূলক মজার গান *সারদা সারদা সিগারেত্তু* সেই সময়ে বেশ জনপ্রিয় হয়েছিল এবং এই গানে গিরিজার অভিনয় অত্যন্ত প্রসংশিত হয়।  পঞ্চাশের দশকে তিনি তামিল ছবিতেও অভিনয় করেছিলেন।

তিনি রেলঙ্গির সাথে শঙ্কর রেড্ডির মহাকাব্যিক ছবি *লব কুশা* (১৯৬৩)- তে ছোট কিন্তু গুরুত্বপূর্ণ ভূমিকায় অভিনয় করেছিলেন এবং এই চলচ্চিত্রের *ওলানোরি মামা নে পিলানি...*  গানের চিত্রায়নের জন্য অতিরিক্ত কোনও অতিরিক্ত পারিশ্রমিক নিতে অস্বীকৃতি জানান।  কৌতুক চরিত্রের পাশাপাশি, তিনি *যিনি ভর্য ভারতলু* (১৯৬১)  ছবিতে দ্বিতীয় নায়িকা হিসেবে আক্কিনেনি নাগেশ্বরা রাও-এর সাথে হেমলতার ভূমিকায় অভিনয় করেছেন। তিনি *ভেলুগু নিদালু* (১৯৬১) ছবিতে বরারালক্ষ্মীর ভূমিকায় অভিনয় করেছিলেন।  এছাড়াও *ধর্ম দেবতা* (১৯৫২) -এর মতো কিছু পৌরাণিক চলচ্চিত্রে তিনি গুরুত্বপূর্ণ ভূমিকা পালন করেছেন। 

তিনি তার স্বামী সিএস রাজুর সাথে প্রযোজক হিসেবে একটি চলচ্চিত্র সংস্থা শুরু করেন, যার নাম *বিজয়া গিরি ধ্বজা প্রোডাকশনস* (গিরিজার নামে নামকরণ করা হয়েছে)। তারা*ভালে মাষ্টারু* (১৯৬৯) এবং *পবিত্র হৃদয়ালু* (১৯৭১) সহ বেশ কয়েকটি চলচ্চিত্র প্রযোজনা করেন, দুটি চলচ্চিত্রেই প্রধান চরিত্রে অভিনয় করেছেন এনটি রামা রাও । তবে এই চলচ্চিত্র প্রযোজনার কারনে তাদের বিরাট আর্থিক ক্ষতির সম্মুখীন হতে হয়েছে।

## ব্যক্তিগত জীবন
তিনি সি. সন্ন্যাসী রাজুকে বিয়ে করেন, যিনি সিএস রাজু নামে পরিচিত। তাদের মেয়ে *সালিমা* একজন অভিনেত্রী যিনি মূলত মালায়ালাম সিনেমায় অভিনয় করেন।  তার মেয়ে সালিমার তথ্য অনুসারে, গিরিজা ৫ সেপ্টেম্বর ১৯৯৫ সালে মারা যান।  যদিও তিনি ডায়াবেটিসে ভুগছিলেন, শেষ মুহূর্তে তিনি শ্বাসকষ্ট অনুভব করেন এবং চেন্নাইয়ের তার বাসভবনে হঠাৎ মারা যান।

## তথ্যসূত্র

বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:অন্ধ্রপ্রদেশের অভিনেত্রী
বিষয়শ্রেণী:কৃষ্ণা জেলার ব্যক্তি
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:ভারতীয় কৌতুকাভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তেলুগু কৌতুকাভিনয়শিল্পী
বিষয়শ্রেণী:তেলুগু অভিনেত্রী
বিষয়শ্রেণী:১৯৯৫-এ মৃত্যু
বিষয়শ্রেণী:১৯৩৮-এ জন্ম